kardosdrur/scandi-wiki huggingface dataset:
Kauffman Stadium

Ewing M. Kauffman Stadium (normalt bare kaldet Kauffman Stadium) er et baseballstadion i Kansas City i Missouri, USA, der er hjemmebane for MLB-klubben Kansas City Royals. Stadionet har plads til 40.793 tilskuere, og blev indviet 10. april 1973. Fra 1973 til 1993 var stadionet kendt som Royals Stadium, men blev derefter omdøbt til ære for Royals' stifter Ewing Kauffman.

Eksterne henvisninger 

 Stadioninfo

Baseballstadioner
Idrætsanlæg i USA
Bent Børgesen

Bent Børgesen (født 8. august 1931 i København, død 21. juli 2011) var en dansk skuespiller og lydbogsindlæser, bedst kendt for sin titelrolle i Draculas ring (1978), som var verdens første tv-serie om den berømte vampyrgreve.

Børgesen blev uddannet på Det Ny Teaters Elevskole i 1954 og var bl.a. tilknyttet Fiolteatret.

Filmografi 
 Mariannes bryllup (1958)
 Sikke'n familie (1963)
 Ta' det som en mand, frue (1975)
 Strømer (1976)
 Hodja fra Pjort (1985)

Tv-serier 
 En by i provinsen (1977-1980)
 Fiskerne (1977)
 Draculas ring (1978)
 Charlot og Charlotte (1996)
 Forbrydelsen (2007)

Lydbøger i udvalg 

 John Smith og andre fortællinger skrevet af  Stephen Leacock (1967)
 Rend mig i traditionerne skrevet af Leif Panduro (1971)
 Skrækkens ABC skrevet af Erwin Neutzsky-Wulff (1994)
 Hannibal skrevet af Thomas Harris (2000)

Eksterne henvisninger 
 

Skuespillere fra Danmark
Personer fra København
Detroit Tigers

Detroit Tigers er et amerikansk baseballhold fra Detroit, Michigan, der spiller i MLB-ligaen. Tigers hører hjemme i Central Division i American League og spiller sine hjemmekampe på Comerica Park.

Tigers blev stiftet i 1894, og har siden da været Detroits hold i MLB-ligaen. Klubben har fire gange, i 1935, 1945, 1968 og 1984 vundet World Series, ligaens finaleserie.

Eksterne henvisninger 

 Detroit Tigers officielle hjemmeside 

Hold i Major League Baseball
Tigers
Comerica Park

Comerica Park er et baseballstadion i Detroit i Michigan, USA, der er hjemmebane for MLB-klubben Detroit Tigers. Stadionet har plads til 41.782 tilskuere, og blev indviet 11. april 2000. Her erstattede det Tigers gamle hjemmebane, Tigers Stadium.

Eksterne henvisninger 

 Stadioninfo

Baseballstadioner
Idrætsanlæg i USA
Bygninger, konstruktioner og anlæg i Detroit
Gesneriaceae

Gesneriaceae er en familie med ca. 147 slægter og omkring 3.200 arter, som er udbredt i Sydøstasien, Central- og Sydafrika, Mellemamerika, Kaukasus og Pyrenæerne. Det er énårige urter, stauder eller buske med modsatte blade, der har savtakket rand. Bladene er ofte behårede med bløde hår. Blomsterne er uregelmæssige og forholdsvis store, og de sidder i samlet i endestillede stande.

Den kendte stueplante Usambaraviol (Saintpaulia) er også i familien.

 Tallerkenblomst-slægten (Achimenes)
 Alloplectus
 Blårør-slægten (Cyananthus)
 Columnea
 Gesneria
 Gloxinia
 Haberlea
 Kohleria
 Ramonda
 Saintpaulia
 Spiralfrugt-slægten (Streptocarpus)

 
Læbeblomst-ordenen
Jørgen Fønss

Jørgen Fønss (18. juli 1918 på Frederiksberg – 17. maj 2003) var en dansk operasanger.

Som søn af operasanger og instruktør Johannes Fønss og Dagmar Halberg (søster til skuespillerinde Anna Larssen) var Fønss opvokset med operaen, og han blev i 1944 uddannet fra Det Kongelige Teaters operaskole. Allerede i 1941 fik han sin debut i La Boheme på Køge Teater. Efter krigen blev han tilknyttet Aalborg Teater og fra 1954 og resten af karrieren var han ved Aarhus Teater, hvor han medvirkede i flere lystspil af engelske dramatikere. Fønss gik på pension i de tidlige 1990'ere.

Fønss er begravet på Solbjerg Parkkirkegård.

Filmografi 
 Måske i morgen (1964)
 Jul i Gammelby (tv-julekalender, 1979)

Eksterne links 
 

Operasangere fra Danmark
Schlegeliaceae

Schlegeliaceae er en familie med 4 slægter og næsten 30 arter, der er udbredt i Mellemamerika, det nordlige Sydamerika og på Cuba. De kan kendes på deres træagtige vækst, den hvide bark og de modsatte, ofte tykke blade. Blomsterne er let uregelmæssige, og frugterne er bær. 

 Exarata
 Gibsoniothamnus
 Schlegelia
 Synapsis

Læbeblomst-ordenen
Cincinnati Reds

Cincinnati Reds er et amerikansk baseballhold fra Cincinnati, Ohio, der spiller i MLB-ligaen. Reds hører hjemme i Central Division i National League, og spiller deres hjemmekampe på Great American Ball Park.

Reds blev stiftet i 1882 under navnet Cincinnati Red Stockings, men skiftede i 1890 til det nuværende navn. Holdet har fem gange, i 1919, 1940, 1975, 1976 og 1990 vundet World Series, mesterskabet i MLB.

Eksterne henvisninger 

 Cincinnati Reds officielle hjemmeside 

Hold i Major League Baseball
Reds
The Texas Chainsaw Massacre: The Beginning

The Texas Chainsaw Massacre: The Beginning er en amerikansk film fra 2006. Filmen er en forløber til The Texas Chainsaw Massacre som kom i 2003 og som var en nyindspilning af originalen fra 1974.

Taglines:
 Every Legend Has a Beginning.
 The Only Thing More Shocking Than How It Ended, Is How It All Began.
 Witness the Birth of Fear.

Skuespillere 

 Karakterene Henrietta og Jedidiah Hewitt, to familliemedlemmer fra den originale film, er ikke tilstede i forløberen.

Eksterne henvisninger 
 Trailer (Stor) 
 Officielle Side
 
 Quicktime Trailer 
 Box Office Mojo

Gyserfilm fra USA
Amerikanske film fra 2006
Kannibalfilm
Seriemorderfilm
Motorsavsmassakren
Jordana Brewster

Jordana Brewster (født 26. april 1980 i Panama City, Panama) er en brasiliansk skuespillerinde.

Jordana blev født i Panama men voksede op i London. Familen flyttede tillbage til hendes mors hjemland Brasilien da hun var seks år gammel. Hendes farfar, Kingman Brewster, var rektor ved Yale University.

Hun er nok mest kendt for sin rolle som Chrissie i The Texas Chainsaw Massacre: The Beginning fra 2006.

Udvalgt filmografi

Eksterne henvisninger 

 

Skuespillere fra Brasilien
Great American Ball Park

Great American Ball Park er et baseballstadion i Cincinnati i Ohio, USA, der er hjemmebane for MLB-klubben Cincinnati Reds. Stadionet har plads til 42.059 tilskuere, og blev indviet 31. marts 2003. Her erstattede det Reds gamle hjemmebane, Riverfront Stadium.

Eksterne henvisninger 

 Stadioninfo 

Baseballstadioner
Idrætsanlæg i USA
Devín Slot

Devín Slot (slovakisk: hrad Devín eller Devínsky hrad, ungarsk: dévényi vár, tysk: Burg Theben) er et slot i Devín, der er en del af Bratislava, hovedstaden i Slovakiet.

Takket være sin strategiske position, klippen (højde 212 m) hvor Donau og Morava-floderne løber sammen var et ideelt sted for en fæstning. Dets ejer kontrollerede den vigtige handelsrute langs Donau samt en gren af Ravvejen. Dette er hvorfor stedet har været beboet siden stenalderen og befæstet siden bronzealderen og jernalderen. Senere byggede både kelterne og romerne stærke fæstninger her. I de romerske ruiner er den første kristne kirke nord for donau blevet identificeret.

Eksterne links 

 Kort beskrivelse af Devín slot 
 Manglen på arkæologisk materiale

Kilder 
 Engel, Pál: Magyarország világi archontológiája (1301-1457) (The Temporal Archontology of Hungary (1301-1457)); História – MTA Történettudományi Intézete, 1996, Budapest; .

Referencer 

Slotte i Slovakiet
Bygninger, konstruktioner og anlæg i Bratislava
Møllevangen

Møllevangen er en bydel i Aarhus beliggende i postdistrikt 8210 Aarhus V tæt på centrum umiddelbart vest for Vestre Ringgade ved Botanisk Have.

Ejerforholdene er blandede, idet der både findes ejendomme udstykket i ejerlejligheder, private udlejningsejendomme og ejendomme tilhørende seks forskellige almene boligorganisationer, Boligkontoret Aarhus, VesterBo, Ringgården, Fagbo og Murersvendenes Stiftelse.

Navnet Møllevangen stammer fra de gamle bymarksjorder på selvsamme område. Området var omkring århundredeskiftet domineret af kolonihaver, men hurtigt blev bydelens sydlige ende bebygget med villaer. Fra 1942-1953 opførtes det tætte etagebyggeri i den nordlige ende. Byggeriet er i fire etager i gule eller røde mursten. Der er ca. 1500 lejligheder og 3250 beboere, heraf er ca. 400 børn. Der er fortrinsvis tale om mindre lejligheder, 1-4 værelses mellem 39 og 97 kvm.

Møllevangen afgrænses af Palludan-Müllers Vej mod nord, Vestre Ringgade mod øst, Viborgvej mod syd og Fuglesangs Allé mod vest.

Møllevangskirken og Møllevangsskolen er beliggende i syd for etagebyggeriet. Discountkæderne Rema1000 og Fakta har butikker i Møllevangen. Jens Baggesens Vej og Møllevangs Allé er de gennemgående primærveje i kvarteret, og her findes der flere butikker, pizzariaer og frisører. På Viggo Stuckenbergs Vej ligger der tillige et værtshus - Agners Bodega.

Kvarterer 

Møllevangen består af flere kvarterer, med hver sit særpræg.

Charlottehøj  
Charlottehøj omfatter flere typer beboelsesejendomme - herunder det røde Højhus Charlottehøj -, sportsfaciliteter til fodbold og atletik samt et stort område med kolonihaver.

Finnebyen 
For at afhjælpe bolignøden lige efter Anden Verdenskrig, indkøbte kommunen 122 træhuse fra Finland og opførte Finnebyen. Kvarteret står her endnu med sine farvestrålende træhuse og er på vej mod en fredning.

Fuglebakken
Villakvarter i den sydlige ende af Møllevangen. Her ligger også to kollegier (Tandlægekollegiet og 4. Maj Kollegiet) og Handelshøjskolen har sit hovedsæde her på hjørnet af Ringgaden og Viborgvej.

Eksterne henvisninger 

 Møllevangskolen 
 Møllevangen Boligsocial organisation i og for Møllevangen
 Det Boligsociale Fællessekretariat: Møllevangen

Bydele i Aarhus
Washington Nationals

Washington Nationals er et amerikansk baseballhold fra Washington D.C., der spiller i MLB-ligaen. Nationals hører hjemme i Eastern Division i National League, og spiller deres hjemmekampe på Nationals Park.

Nationals blev stiftet i 1969 i Montreal under navnet Les Expos de Montréal, og spillede under dette navn i den canadiske by frem til 2004. Efter mange år med skuffende resultater i Montreal flyttede holdet herefter til USA og Washington D.C., hvor holdet siden har spillet under sit nuværende navn. Hverken i Montreal- eller Washington-perioden har holdet formået at vinde hverken World Series eller National League.

Eksterne henvisninger

 Washington Nationals officielle hjemmeside 

Sport i Washington D.C.
Hold i Major League Baseball
Jan Priiskorn Schmidt

Jan Priiskorn Schmidt (født 22. februar 1951 i København) er en dansk tidl. barneskuespiller.

Han blev født på Sankt Josephs Hospital og debuterede allerede som 9-årig og indspillede i alt 25 film. Hans sidste medvirken var i 1972.

Flere årtier efter, at Jan Priiskorn Schmidt medvirkede i sin sidste film, har han udtalt sig om, hvordan det var at være barneskuespiller.

Filmografi

Referencer

Litteratur

Eksterne henvisninger 
 

Skuespillere fra Danmark
Børneskuespillere fra Danmark
Personer fra København
Nationals Park

Nationals Park er et baseballstadion i Washington D.C. USA, der er hjemmebane for MLB-klubben Washington Nationals. Stadionet har plads til 41.888 tilskuere, og blev indviet 30. marts 2008. Stadionet erstattede her Nationals gamle hjemmebane RFK Stadium.

Eksterne henvisninger 

 Stadioninfo 

Bygninger, konstruktioner og anlæg i Washington D.C.
Baseballstadioner
Henning Kronstam

Henning Anker Wad Kronstam (29. juni 1934 i København – 28. maj 1995 i København) var en dansk balletdanser og -instruktør. Han var en af sin tids mest betydelige solodansere ved Den Kongelige Ballet.

Efter uddannelse på Den Kongelige Ballet debuterede Henning Kronstam i 1952 i partiet som trommeslageren i balletten Graduation Ball af Harald Lander. Sit store gennembrud fik han i 1955. Her dansede han poeten i Søvngængersken af George Balanchine og skabte rollen som Romeo i Romeo og Julie. Balletten blev koreograferet til Den Kgl. Ballet af Frederick Ashton. I en alder af blot tyve år gjorde dette parti ham til en stjerne, og det blev begyndelsen til en stor karriere. Kronstam dominerede ballettens repertoire i mere end 20 år, hvor han dansede mindst 120 partier, hvoraf over en tredjedel blev skrevet til ham.
 
Kronstam var balletmester Den Kongelige Ballet i perioden 1978–85. Han arrangerede i 1979 den første Bournonville-festival. Efter denne periode fortsatte han som instruktør ved teatret og lærer ved balletskolen. I 1991 medvirkede han i dokumentarfilmen Giselle.

Henning Kronstam er begravet på Bispebjerg Kirkegård i København.

Filmografi 
 Ballerina (1965)
 Giselle (1991)

Litteratur 
 Aschengreen, Erik: Som jeg kendte dem. Gyldendal, 2007. 
 Tomalonis, Alexandra: Henning Kronstam: Portrait of a Danish Dancer. UPF (University Press of Florida) 2002.

Eksterne henvisninger 
 Hjemmeside om Henning Kronstam

Fodnoter 

Balletdansere fra Danmark
Det Kongelige Teaters balletmestre
Dansere fra Den Kongelige Ballet
Personer i Kraks Blå Bog (afdøde)
San Diego Padres

San Diego Padres er et amerikansk baseballhold fra San Diego, Californien, der spiller i MLB-ligaen. Padres hører hjemme i Western Division i National League, og spiller deres hjemmekampe på PETCO Park.

Padres blev stiftet i 1969 og har siden da været byens hold i MLB. Klubben har aldrig vundet en World Series-titel, men har to gange, i 1984 og 1998, været tabende finalist i finaleserien.

Eksterne henvisninger 

 San Diego Padres officielle hjemmeside 

Hold i Major League Baseball
Padres
PETCO Park

PETCO Park er et baseballstadion i San Diego i Californien, USA, der er hjemmebane for MLB-klubben San Diego Padres. Stadionet har plads til 42.445 tilskuere, og blev indviet 8. april 2004. Her erstattede det Qualcomm Stadium som Padres hjemmebane.

Eksterne henvisninger 

 Stadioninfo

Baseballstadioner
Idrætsanlæg i USA
Bent Otto Hansen

Bent Otto Hansen (født 1957) i Søborggård Sogn, Gladsaxe) dansk forfatter.
 
Han har udgivet digtsamlingerne Blindforsøg (2001), Opløselige (2006), Beologi (2008), "Nogens" (2009), 'fabulator' (2011) og krimien Mord på landsholdet (2002). Den 9. februar 2010 udkom hans skønlitterære fiktion Jeg kan ikke sove (Books-on-Demand) om mødet i det terapeutiske rum. Den 16. april 2015 udkom romanen 'Bakken - noget om snakken, knæk nakken' som e-bog og lydbog.

I 2010 fik han Statens Kunstfonds Litteraturudvalgs arbejdslegat på 100.000 kr.

Han er 'ottodidakt' journalist og har været ansat på Kanal 2 Morgenflimmer, DR P3, Radio Sydkysten, Dagbladet Roskilde Tidende og TV3 Sporten (1991-97) som fodboldkommentator.

Fra og med 2003 har han været lydbogsindlæser af flere end 400 romaner, bl.a. af Dostojevski, Camus, Tolstoj, Dürrenmatt, Murakami, Nesbø, Saabye Christensen, Ramsland, Zweick, Hemingway, Scott Fitzgerald, Yates, E.L. Doctorow, Dan Brown, Helgason og Arnald m.fl.

Siden september 2019 er han vært på podcasten ‘hørt - spørg om lydbøger’ på podcastudbyderen Podimo.

I juni 2020 udkom lydbogen ‘Ottodidakt’ med hans fem digtsamlinger og i december 2020 blev 43 nye digte udsendt som lydbog med titlen ‘tyve tyve’.

Eksterne henvisninger 
 Bent Otto Hansen på Litteratursiden.dk
 fabulator – papegøjelyrik  på Forlaget Ostenfeld
 Bent Otto Hansen på Krimisiden.dk
 Lydprøve på indlæsning (digtet 'han sagde ikke noget, men han ville gerne, frygteligt gerne') fra 'fabulator': http://kortlink.dk/dsh6
 Blog Beologisk Institut

Digtere fra Danmark
Krimiforfattere fra Danmark
Tv-værter fra Danmark
Personer fra Gladsaxe
Dansksprogede forfattere fra Danmark
Loggia

Loggia er en buegang båret af søjler eller piller. Begrebet stammer fra italiensk arkitektur, hvor loggiaen ofte er et åbent galleri eller korridor i stueplan.

Sommetider ser man dog loggiaer hævet højere op på facaden. Særlig kendt er Brunelleschis loggia på Ospedale degli Innocenti i Firenze.

Ordet bruges også om en altan, som er indvendigt i en bygning, oftest i gavlen, hvor husets tag går ud over altanen, eller altanen simpelthen er indbygget i facaden.

Se også 

Bygningsdele
Linoleum

Linoleum er et materiale fremstillet af linolie, harpiks, kalk og kork-, sten- og træmel i forskellige kombinationer på groft lærred af hessian vævet og af plantefibre fra juteplanten. Linoleum anvendes bl.a. som belægning på borde og gulve, samt til grafisk tryk. Ordet kommer af latin for hør (linum) og olie (oleum).

Som et kompositmateriale er der mulighed for under produktionen f.eks. at tilføre farve eller danne særlige mønstre.

Produktet blev opfundet af englænderen Frederick Edward Walton, som forsøgte at udvikle regntøj til de engelske fiskere. Han fik patent på sin linoleumsformel i 1860.

I kunsten anvendes linoleum til linoleumssnit/-tryk, hvor man anvender linoleum som trykplademateriale til højtryk.

Kompositmaterialer
Iran Aseman Airlines Flight 6895

Iran Aseman Airlines Flight 6895 var en charterflyvning, der forulykkede 24. august 2008 i Bisjkek i Kirgisistan. Et fly fra Itek Air drevet af Iran Aseman Airlines som skulle til Mehrabad Lufthavn i Irans hovedstad Teheran, styrtede klokken 20.30 lokal tid nær Manas Internationale Lufthavn. De første rapporter gik ud på at flyet skulle til Mashhad International Airport i Iran, noget som senere viste sig at være forkert.

Kort tid efter start opdagede besætningen en alvorlig fejl og/eller kabinetrykket faldt kraftigt. Besætningen fortalte kontroltårnet at de ønskede at returnere til flyvepladsen de startede fra. På vej tilbage styrtede flyet cirka to kilometer fra flypladsens bane.

ASN-databasen opgiver at 22 af de 90 personer om bord overlevede ulykken, hvoraf 2 var besætningsmedlemmer, som ifølge BBC var om bord:

Blandt de omkomne var ti medlemmer af et volleyboldhold fra en videregående skole i den kirgisiske hovedstad Bisjkek.

Referencer 

Flyulykker og -hændelser i 2008
Flyulykker og -hændelser i Kirgisistan
Flyulykker og -hændelser i Iran
Slaget ved Pickett's Mill

Slaget ved Pickett's Mill blev udkæmpet den 27. maj 1864 i Paulding County i Georgia under den amerikanske borgerkrig mellem unionsstyrker under generalmajor William Tecumseh Sherman, som forsøgte et angreb på højre flanke af de konfødererede styrker under general Joseph E. Johnston.

Slaget blev uden vanskelighed slået tilbage. De konfødererede styrker var forberedt på angrebet, og de unionsstyrker, som skulle have støttet angrebet, nåede aldrig frem.

Shermans hær var begyndt at mangle rationer, og Sherman beordrede generalmajor Oliver O. Howard til at angribe den venstre flanke i den konfødererede hær. General George H. Thomas, som var leder af Army of the Cumberland og Howard, undersøgte området sammen og besluttede at angribe de konfødererede dër, hvor det så ud til, at deres linje sluttede.

Med Little Pumpkinvine Creek øst for sig rykkede mændene i William B. Hazens brigade (Howard) frem mod den befæstede, konfødererede linje. Hazen blev klar over, at angrebet var an alvorlig fejltagelse, men han valgte at følge sine ordrer, og hans mænd, som fortrinsvis var fra Ohio, Indiana og Kentucky, stødte ind i tropper under Patrick Cleburne.

Under den indledende fremrykning blev nogle af Hazens mænd forvirrede og endte øst for det planlagte sted. Hertil kom, at de tropper, som skulle støtte Hazen mod øst, blev afledt af afsiddet, konfødereret kavaleri, som skød fra den anden side af Little Pumpkinvine Creek. Strandet midt i et af de få åbne områder på slagmarken kom Hazens mænd under en voldsom beskydning. Yderligere støtte fra Unionens linje blev forsinket af kraftig underskov. Da Hazen opdagede, at han ikke havde opbakning, havde han intet valg og trak sig tilbage.

Klokken 18 beordrer brigadegeneral Thomas J. Woods endnu et angreb. Denne gang skal mændene gå knap så langt fordi Hazen nåede et stykke frem, men brigaden under oberst William H. Gibson bliver alligevel slået på flugt af Cleburnes mænd.

Den konfødererede Hiram Granbury har med succes slået Unionshærens angreb tilbage. Han beder om og får tilladelse til at rykke frem og rydde området foran sin front for unionssoldater. Kl. 22 rykker Granburys texanere frem. Unionstropperne mødte den fremrykkende linje med en enkelt salve og trak sig derefter tilbage. Med denne korte eksplosion er slaget ovre. Målt på antallet af døde på slagmarken vurderede Pat Cleburne Unionens tab til 3.000.

Slaget ved Pickett's Mill er en klar sejr for de konfødererede. Sherman må for første gang i kampagnen overveje muligheden for at trække sig tilbage. Han må vende tilbage til jernbanen, for at hans hær kan få forsyninger. Han indleder en manøvre langs linjen ved Dallas mod nord og øst den 29. maj. Den 1. juni 1864 kan han lettet konstatere, at general George Stonemans kavaleri har erobret Allatoona Pass uden større modstand.

Eksterne links 
 Slaget ved Pickett's Mill
 Paulding County Historical Society & Museum
 Animeret beretning om Slaget ved Atlanta 

Slag i den amerikanske borgerkrig i Georgia
Jørgen Blaksted

Jørgen Blaksted (23. december 1936 i København – 13. januar 1998) er en dansk skuespiller.

Blaksted, der oprindeligt var i lære som tømrer, blev uddannet fra Aarhus Teaters Elevskole. Han grundlagde senere Jørgen Blaksted-Turnéen. Han var desuden formand for Provinsteaterdirektørforeningen.

Filmografi 
 Reptilicus (1961)
 Greven på Liljenborg (1964)
 Slå først, Frede (1965)

Tv-serier 
 En by i Provinsen (1977-1980)
 Matador (1978-1981)

Eksterne henvisninger 
 
 

Skuespillere fra Danmark
Steinhöring

Steinhöring er en kommune i Landkreis Ebersberg i Regierungsbezirk Oberbayern i den tyske delstat Bayern.

Geografi 
Steinhöring ligger i Region München.
Der er landsbyerne Sankt Christoph, Steinhöring.

Historie 
Den ældste kilde til navnet er fra 824. Steinhöring har siden det 16. århundrede haft en vigtig poststation. Kommunen hørte til Rentamt München og til Landgericht Schwaben i Kurfyrstedømmet Bayern.

I 1936 blev der i Steinhöring åbnet det første Mutter-Kind-Heim i det nazistiske program Lebensborn.
Vaterstetten

Vaterstetten er en kommune i Landkreis Ebersberg i Regierungsbezirk Oberbayern i den tyske delstat Bayern. Den ligger øst for München og er emd over 22.000 indbyggere den største kommune i Landkreis Ebersberg.

Geografi 
Vaterstetten grænser mod nord til kommunen Poing, mod nordøst til Anzing, mod øst til Ebersberger Forst, mod sydøst til Zorneding (alle Landkreis Ebersberg), i sydvest til Grasbrunn, mod vest kommunerne Haar og Feldkirchen (alle tre i Landkreis München).

Inddelng 
Kommunen består ud over hovedbyen Vaterstetten af landsbyerne Baldham, Hergolding, Neufarn, Parsdorf, Purfing og Weißenfeld.
Zorneding

Zorneding er en kommune i Landkreis Ebersberg i Regierungsbezirk Oberbayern i den tyske delstat Bayern. Den ligger cirka 20 km for delstatshovedstaden München. I kommunen ligger byerne Pöring med Ingelsberg og Wolfesing. Den tidligere bydel Baldham hører nu til Vaterstetten.

Geografi 
I nordvest grænser Zorneding til kommuinen Vaterstetten, mod nordøst til Ebersberger Forst, mod øst til Kirchseeon, mod syd til Oberpframmern og mod sydvest til Kreis München Land.
Houston Astros

Houston Astros er et amerikansk baseballhold fra Houston, Texas, der spiller i MLB-ligaen. Astros hører hjemme i West Division i National League, og spiller deres hjemmekampe på Minute Maid Park.

Astros blev stiftet i 1962 under navnet Houston Colt .45s, som var holdets navn de første sæsoner, inden det i 1965 skiftede til det nuværende navn. Holdet vandt World Series i 2017 hvor de i finaleserien slog Los Angeles Dodgers. Før dette var deres bedste resultat i 2005 hvor de nåede frem til finaleserien som dog blev tabt til Chicago White Sox.

Eksterne henvisninger 

 Houston Astros officielle hjemmeside 

Hold i Major League Baseball
Astros
Minute Maid Park

Minute Maid Park er et baseballstadion i Houston i Texas, USA, der er hjemmebane for MLB-klubben Houston Astros. Stadionet har plads til 40.950 tilskuere, og blev indviet 7. april 2000. Stadionet er, ligesom f.eks Parken i København, udstyret med et mobilt tag, der kan trækkes over banen i tilfælde af regn.

Eksterne henvisninger 

 Stadioninfo 

Baseballstadioner
Idrætsanlæg i USA
Bygninger, konstruktioner og anlæg i Houston
Pittsburgh Pirates

Pittsburgh Pirates er et amerikansk baseballhold fra Pittsburgh, Pennsylvania, der spiller i MLB-ligaen. Pirates hører hjemme i Central Division i National League, og spiller deres hjemmekampe på PNC Park.

Pirates blev stiftet i 1882 under navnet Pittsburgh Alleghenys, men skiftede i 1891 til det nuværende navn. Holdet har fem gang, i 1909, 1925, 1960, 1971 og 1979 vundet World Series, finalen i MLB-ligaen.

Eksterne henvisninger

 Pittsburgh Pirates officielle hjemmeside 

Hold i Major League Baseball
Pirates